[{"text_idx": "#000000", "text": "Dewch i ddarganfod Daniel Owen"}, {"text_idx": "#000001", "text": "Mae colofnydd Lingo360 yn dod o\u2019r Wyddgrug lle cafodd yr awdur enwog ei eni a\u2019i fagu"}, {"text_idx": "#000003", "text": "Tua phedair blynedd yn o\u0302l, mi wnes i ddechrau swydd efo\u2019r gwasanaeth llyfrgelloedd yn Sir y Fflint. Cyn hynny, roeddwn i\u2019n byw ym Mangor ac yn astudio Llenyddiaeth Saesneg. Un o\u2019r pethau gorau am astudio llenyddiaeth Saesneg ym Mangor, yn fy marn i, oedd faint o ddewis oedd ar gael o ran modiwlau. O lenyddiaeth Arthuraidd a Chanoloesol i lenyddiaeth gyfoes: roedd cymaint o ddewis!"}, {"text_idx": "#000004", "text": "Un o\u2019r modiwlau roeddwn i\u2019n mwynhau mwyaf oedd \u201cWelsh Writing in English\u201d: modiwl sy\u2019n cynnwys awduron hanesyddol a chyfoes, efallai o Gymru neu\u2019n ysgrifennu am Gymru. Dyma le wnes i ddarganfod llawer o leisiau sydd wedi gadael argraff fawr arna i \u2013 pobl fel Lynette Roberts, R.S Thomas a Gwyneth Lewis. A dyma le wnes i ddod ar draws awduron adnabyddus fel Caradog Pritchard a Kate Roberts am y tro cyntaf."}, {"text_idx": "#000005", "text": "Gadawais y brifysgol efo rhestr fach o awduron a llyfrau roeddwn i isio darllen, yn Gymraeg a Saesneg. Un llais ar y rhestr oedd Daniel Owen: un o\u2019r awduron mwyaf dylanwadolyn y byd llenyddol Cymraeg. Digwydd bod, roeddwn i\u2019n symud yn o\u0302l i\u2019r Wyddgrug, y dref lle ces i fy magu a\u2019r dref lle cafodd Daniel Owen ei eni a\u2019i fagu."}, {"text_idx": "#000006", "text": "Felly un o\u2019r pethau cyntaf wnes i pan ddechreuais fy swydd efo\u2019r gwasanaeth llyfrgelloedd oedd benthyg copi o Straeon y Pentan gan Daniel Owen. Teimlais yn hapus yn gwybod mai llyfr Daniel Owen oedd y llyfr cyntaf i mi fenthyg efo fy ngherdyn llyfrgell newydd."}, {"text_idx": "#000008", "text": "Cyn dod o hyd i gopi cyfoes i fenthyg, wnaeth y llyfrgellydd ddangos copi\u0308au hanesyddol o waith yr awdur sy\u2019n cael eu cadw yn yr archif. Mae gennym ni amgueddfa yn Llyfrgell yr Wyddgrug sydd yn arddangos dipyn o hanes Daniel Owen, ac yn dangos balchder y dre."}, {"text_idx": "#000009", "text": "Mae\u2019r dyfyniad enwog, \u201cnid i\u2019r doeth a\u2019r deallus yr ysgrifennais ond i\u2019r dyn cyffredin\u201d, yn un eiconig iawn i unrhyw un sy\u2019n gyfarwydd efo gwaith Daniel Owen. Mae hefyd wedi cael ei nodi ar gerflun ohono tu allan i\u2019r llyfrgell. Am ryw reswm, dw i ddim yn cofio dysgu amdano fo yn yr ysgol, ond dw i yn cofio mynd i\u2019r llyfrgell yn aml efo fy Mam fel plentyn a cherdded heibio\u2019r cerflun: ei bresenoldeb wastad o gwmpas y llyfrgell a\u2019r dre i gyd."}, {"text_idx": "#000010", "text": "Er fy mod i bellach wedi symud o Sir y Fflint, dw i dal yn hoff iawn o\u2019r llyfrgell yn yr Wyddgrug. Dw i hefyd yn ffodus i arwain sesiynau o\u2019r enw Ffrindiau Darllen ar ran y llyfrgelloedd. Mae\u2019r sesiynau\u2019n cael eu cynnal ar-lein neu yn y llyfrgell ei hun ac yn canolbwyntio ar thema wahanol bob mis. Dw i wrth fy modd yn rhedeg y sesiynau a\u2019r cyfle i sgwrsio efo ffrindiau am y llyfrau yn ein bywydau."}, {"text_idx": "#000011", "text": "Rhywle yn yr holl gyffro wrth i mi baratoi ar gyfer y sesiwn diwethaf, anghofiais ddod a\u0302 goriad y llyfrgell. Yn lwcus, roedd pawb yn hapus iawn i gael y sesiwn yn nhafarn y Pentan sydd rownd y gornel o\u2019r llyfrgell. Y dafarn yw\u2019r hen siop deiliwr lle wnaeth Daniel Owen ysgrifennu ei nofelau, yn o\u0302l y so\u0302n. Wrth gwrs, mae enw\u2019r dafarn hefyd wedi cael ei ysbrydoli gan yr awdur, ac roedd yna lun ohono fo ar y wal yn sbi\u0308o lawr arnom ni."}, {"text_idx": "#000012", "text": "Wrth feddwl am y llun ar fy ffordd adra, wnes i gofio am W\u0302yl Daniel Owen sy\u2019n digwydd bob blwyddyn yn yr Wyddgrug o gwmpas pen-blwydd ei eni a\u2019i farwolaeth. Mae\u2019r w\u0302yl yn cael ei chynnal rhwng 15-22 Hydref 2022 efo rhaglen lawn o weithgareddau a digwyddiadau: rhywbeth at ddant pawb."}, {"text_idx": "#000013", "text": "Mae genna\u2019i ychydig o amser i ail ymweld a\u0302 Straeon y Pentan cyn yr W\u0302yl, ac un neu ddau o\u2019i lyfrau nad ydw i wedi eu darllen eto. Felly, i\u2019r rhai ohonoch chi sydd yn licio Daniel Owen neu isio darganfod a dysgu mwy amdano, dewch i\u2019r Wyddgrug eleni i gymryd rhan yn y dathliadau! Ewch i\u2019r wefan i gael blas o beth i\u2019w ddisgwyl: "}, {"text_idx": "#000014", "text": "Ac wrth so\u0302n am ddigwyddiadau llenyddol yn y gogledd ddwyrain, mi fydd llyfrgell yr Wyddgrug yn cynnal digwyddiad arbennig \u2013 am ddim \u2013 efo Bethan Gwanas ar nos Fercher 12 Hydref am 7pm. Mi fydd hi\u2019n noson hwyliog yng nghwmni\u2019r awdures ac ar gyfer dysgwyr a siaradwyr newydd. Mi fydd croeso cynnes i bawb!"}, {"text_idx": "#000016", "text": "gwasanaeth llyfrgelloeddlibrary servicesLlenyddiaeth SaesnegEnglish LiteratureChanoloesolMiddle Agescyfoescontemporaryargraffimpressionawduronauthorsadnabydduswell knownllaisvoicedylanwadolinfluentialYr WyddgrugMoldbenthygborrowamgueddfamuseumarddangosexhibitbalchderpridedyfyniadquotedoeth a\u2019r dealluswise and the intelligentdyn cyffredinordinary mancyfarwyddfamiliarcerflunstatuepresenoldebpresencecanolbwyntioconcentratecyffroexcitementgoriadkeytafarnpubysbrydoliinspiresbi\u0308olookgweithgareddauactivitiesdigwyddiadaueventsat ddant pawbto everyone's tasteail ymweldrevisitdathliadaucelebrationshwyliogfuncroeso cynneswarm welcome"}]